Rain Vändre

Rain Vändre (13. detsember 1966 Viljandi – 2. september 2010) oli eesti riigiametnik ja ettevõtja.

Ta on lõpetanud C. R. Jakobsoni nimelise Viljandi 1. Keskkooli. 1991. aastal lõpetas ta Tallinna Pedagoogilise Instituudi üldtehniliste distsipliinide ja tööõpetuse eriala. Aastatel 1997–2000 õppis ta Mainori Majanduskoolis ärijuhtimist, 2000. aastast Estonian Business Schoolis ärijuhtimise magistriõppes.

Ta oli OÜ Ristiisa R.T.A. ja OÜ Abeco Ehituskauba asutaja, aastatel 1997–2002 OÜ Abeco Ehituskauba juhataja.

Aastatel 2002–2010 oli ta Maaelu Edendamise Sihtasutuse juhatuse liige.

Ta oli 15. maist 2006 kuni 5. aprillini 2007 põllumajandusministeeriumi abiminister. Tema peamised vastutusvaldkonnad abiministrina olid kalamajanduse ja maaelu poliitika arendamine ja korraldamine.

Aastatel 1998–2006 oli ta Reformierakonna liige.

Isiklikku
Ta oli abielus Riina Vändrega, abielust sündis poeg. Enne surma oli lahutatud, kuid heas läbisaamises eksabikaasaga.

Viited

Välislingid
Mehe matnud Riina Vändre: miks on saatus vahel nii julm? Kroonika, 15. mai 2011
Haud Viljandi Metsakalmistul

Eesti riigiametnikud
Eesti ettevõtjad
Tallinna Ülikooli vilistlased
Sündinud 1966
Surnud 2010
Viljandi Metsakalmistule maetud